b'\n_START_ARTICLE_\nGradac, Gradac\n_START_SECTION_\nGeografija\n_START_PARAGRAPH_\nGradac le\xc5\xbei pod planino Rili\xc4\x87 v jugovzhodnem delu Makarskega primorja ob magistralni cesti Split - Dubrovnik oddaljeno okoli 13 km od Plo\xc4\x8d in 42\xc2\xa0km od Makarske. Okrog starega naselja na poloto\xc4\x8dku se je razvilo ve\xc4\x8dje turisti\xc4\x8dno naselje. Pod naseljem vzdol\xc5\xbe obale se razprostirajo lepe pla\xc5\xbee. Ju\xc5\xbeno od pristani\xc5\xa1\xc4\x8da se razprostira Gornja Vala, najve\xc4\x8dja in najlep\xc5\xa1a pla\xc5\xbea v Makarskem primorju._NEWLINE_V pristani\xc5\xa1\xc4\x8du se za dolg valobran lahko prive\xc5\xbeejo plovila z ugrezom do treh metrov. Na nasprotni strani je pomol z globino morja 3,5 m. Ob burji ali mo\xc4\x8dnem jugu pa je varno sidri\xc5\xa1\xc4\x8de v zalivu "Uvala Bo\xc5\xa1ac".\n_START_SECTION_\nGospodarstvo\n_START_PARAGRAPH_\nGlavna gospodarska dejavnost je turizem. Tu stoji ve\xc4\x8d hotelov: H.Labineca, H.Laguna, H.Marcco Polo\n_START_SECTION_\nZgodovina\n_START_PARAGRAPH_\nNa lokaciji imenovani Crkvine, so v bli\xc5\xbeini morja odkrili ostanke rimskega zidu. Na obronku nad vasjo je ohranjen \xc5\xa1tirikoten obrambni stolp s strelnimi linami. Stolp so postavli za obrambo pred turki leta 1661. Nedale\xc4\x8d stran stoji staro pokopali\xc5\xa1\xc4\x8de z deloma ohranjeno baro\xc4\x8dno cerkvijo sv. Mihovila.'